OzLabs/hebrew-wiki-articles huggingface dataset:
תיעוש

[[דורטמונד, 1910, מפעלי התעשייה משתלטים על נוף העיר ההיסטורית הקטנה והשדות 
החקלאיים]]
מפעל הרכבת מטוסים, 1944
קו ייצור [[רובוטי של מכוניות BMW, 2005]]
תיעוּשׂ הוא האידאולוגיה (אינדוסטריאליזם) או התהליך (אינדוסטריאליזציה) המכוונים הפיכתה של מדינה או חברה למבוססת על תעשייה (בניגוד להתבססות על חקלאות או על ייצור-עצמי של מוצרים בבתי מלאכה קטנים). התיעוש כמגמה נרחבת החל עם המהפכה התעשייתית במאה ה-19 אולם ניתן לזהות תיעוש גם בשלבים היסטוריים מוקדמים הרבה יותר, למשל במעבר לייצור כלי חרס באמצעות אובניים בעת העתיקה.

== מאפייני תיעוש ==
התיעוש מתבסס על מיכון, אוטומציה והתקדמות טכנולוגית לשם הגברת הייצור. התיעוש מאופיין בריכוז של הייצור במפעלים ובתי חרושת וביצירת יחידות גדולות על ידי חלוקת עבודה, כלומר הרכבת יחידות קטנות יותר המיוצרות בנפרד ותוך התמקצעות, תוך שימוש בפס ייצור ובשרשרת אספקה. זאת בניגוד למוצרי בתי מלאכה, בהם מיוצר כל המוצר באותו מקום ועל ידי אותם אנשים. הדבר מאפשר מספר יתרונות, בהם הגדלת כושר הייצור לייצור המוני המאפשר ייעול הייצור והוזלה של המוצר הסופי, עבודה לפי תקנים, הבטחת איכות ועוד. כל אלו מאפשרים את העלאת רמת החיים של כלל האוכלוסייה, על ידי הנגשת מגוון גדול, זול ובדוק של מוצרים, וכן גלובליזציה, כלומר, תנועת סחורות הטומנת בחובה האצה והעמקה של הקשרים הפוליטיים, התרבותיים והכלכליים בין מדינות, חברות ויחידים מכל העולם. התיעוש מעודד מחקר ופיתוח טכנולוגי ומדעי ומשמש זרז רב עוצמה במדינות המפותחות.

ניתן להבחין בין תיעוש קפיטליסטי, בו נמצאים אמצעי הייצור בידיים פרטיות והוא נענה לחוקי היצע וביקוש, לבין תיעוש במדינות קומוניסטיות וטוטליטריסטיות, בו אמצעי הייצור מולאמים והמדינה שולטת בפרמטרים כגון אילו מוצרים ייוצרו, באילו כמויות ובאיזה מחיר.

== ביקורת ==
ביקורת התיעוש מגיעה משני מקורות עיקריים: חברתי וסביבתי.

הסולידריות החברתית בחברה מתועשת חלשה יותר מאשר בחברות המבוססות על חקלאות ובתי מלאכה קטנים וקיימת בה פחות תחושה קהילתית. כוח-אדם נודד למרכזי התעשייה, מתרכז בערים גדולות ונוטש את אזורי הכפר. בשל המיומנות הנמוכה הנדרשת מעובד פס-ייצור, בניגוד למיומנות הגבוהה שנדרש לה אומן המייצר לבדו את המוצר כולו, התחזק כוח המיקוח של המעסיק, המסוגל להחליף את העובד בעובד אחר, מבלי לפגום בתפוקת בית-החרושת. כך גרם הייצור ההמוני להרעת תנאיהם של העובדים במפעלים, עד כדי יחס אינסטרומנטלי לעובדים. כמו כן, בדרגים הנמוכים, העבודה משעממת וחדגונית ומדכאת את היצירתיות והאישיות של העובד. הפנמת רווחת העובד על ידי המעסיק, קידומו ופיתוח חוקי זכויות עובדים מובילים לאיזון טוב יותר בחברות המתועשות המתקדמות בין עובדים ומעסיקים.

מפעלי ייצור מהווים איום מבחינת איכות הסביבה, הם הורסים את הסביבה הטבעית עליה הם מוקמים, פוגעים באיזון האקולוגי פולטים מזהמים וגורמים לזיהום אוויר, זיהום מים ופליטת גזי חממה. עם זאת, שיתוף פעולה בין גורמי הגנת הסביבה לקברניטי התעשייה מסייע לשילוב נאות של המפעל בסביבה.

== ראו גם ==
* המהפכה התעשייתית
* חקלאות תעשייתית

== קישורים חיצוניים ==

* 
* [http://ieg-ego.eu/en/threads/backgrounds/industrialization/richard-h-tilly-industrialization-as-an-historical-process התיעוש כתהליך היסטורי (Industrialization as an Historical Process], מאמר מאת Richard H. Tilly באתר European history online
* 
* 

קטגוריה:תעשייה: היסטוריה
קטגוריה:היסטוריה כלכלית
קטגוריה:מקרו-כלכלה
קטגוריה:איומים ומפגעים סביבתיים
אופיר טורס

אופיר טורס היא חברת תיירות ישראלית.

== היסטוריה ==
החברה נוסדה במאי 1952 בשם "אופיר", במשרד ברחוב אלנבי בתל אביב.

אופיר טורס מספקת שירותים בתחום התיירות והנופש, וביניהם הזמנות בחברות תעופה ובמלונות, השכרות רכב, חבילות נופש, חבילות שיט, טיולים מאורגנים, סיוע בקבלת אשרות כניסה ועוד.
פעילותה של "אופיר ישראלי" כוללת בנוסף להזמנת מלונות, אטרקציות וטיסות פנים, גם הפקת אירועים וטיולים לקבוצות ולחברות במשק הישראלי.
"אופיר גאוגרפי" משווקת טיולים מודרכים ליעדים אקזוטיים. היעדים כוללים את יבשת אפריקה, דרום אמריקה ומרכז אמריקה, המזרח הרחוק ומדינות האוקיינוס השקט.

לחברה כ-450 עובדים ב-35 סניפים.

== חברות בנות ==
* פלתורס – שירותי תיירות נכנסת
* ריקושט– בשנת 1998 רכשה אופיר טורס 50% מהרשת העוסקת במכירת ציוד מחנאות וציוד לחיילים. בהמשך הגדילה את אחזקותיה עד ל-75% מהחברה. בשנת 2009 השלימה את רכישת כלל האחזקות בחברה.
* Travel Ets Avia – שיווק כרטיסי טיסה וחברות תעופה, כולל טיסות לואו קוסט.
* אורנג' ליין - חברה המספקת שירותי שילוח ברחבי העולם.

== קישורים חיצוניים ==
* 

==הערות שוליים==

קטגוריה:חברות תיירות ישראליות
קטגוריה:ישראל: חברות שהוקמו ב-1952
ליאון בלאושטיין

ליאון בלאושטיין (3 ביוני 1953 - 24 ביוני 2020) היה אקולוג ישראלי, פרופסור מן המניין בחוג לביולוגיה אבולוציונית וסביבתית באוניברסיטת חיפה. מחקרו התמקד בוויסות אוכלוסיית יתושים, שימור דו-חיים ושימור מגוון ביולוגי.

==ביוגרפיה==
בלאושטיין סיים לימודי תואר ראשון ושני באקולוגיה באוניברסיטת ראטגרס שבניו ג'רזי. בשנת 1988 סיים את לימודי הדוקטורט באוניברסיטת קליפורניה בדייוויס, ובשנים 1988–1991 ערך פוסט-דוקטורט באוניברסיטת בן-גוריון. בשנת 1993 הצטרף כמרצה למכון לאבולוציה של אוניברסיטת חיפה, ובשנת 2010 מונה כפרופסור מן המניין.

היה פרופסור אורח באוניברסיטת וושינגטון בסנט לואיס ובאוניברסיטת ראטגרס (2004-05). היה חבר מערכת כתבי העת המקצועיים Ecology Letters ו-Israel Journal of Zoology. בשנת 2006 החל לערוך את כתב העת Israel Journal of Ecology and Evolution ביחד עם פרופ' ברט קוטלר.

החל מ-2012 הוא ניהל את [http://kadasgre.haifa.ac.il/ מרכז קדס למחקר אקולוגי של גגות ירוקים].

נפטר ביוני 2020.

==קישורים חיצוניים==

* [http://evolution.haifa.ac.il/index.php/people/item/217-leon-blaustein-phd ליאון בלאושטיין] באתר המכון לאבולוציה של אוניברסיטת חיפה
* [http://leonblaustein.wikidot.com/leon-blaustein ליאון בלאושטיין] באתר המעבדה לאקולוגיה שלו
==הערות שוליים==

קטגוריה:אקולוגים
קטגוריה:ביולוגים ישראלים
קטגוריה:בוגרי אוניברסיטת ראטגרס
קטגוריה:בוגרי אוניברסיטת קליפורניה בדייוויס
קטגוריה:סגל אוניברסיטת חיפה: ביולוגיה
קטגוריה:ישראלים שנולדו ב-1953
קטגוריה:ישראלים שנפטרו ב-2020
אלפרד הרשי

אלפרד דיי הרשי (אנגלית: Alfred Day Hershey; 4 בדצמבר 1908 – 22 במאי 1997) היה בקטריולוג וגנטיקאי אמריקאי, חתן פרס נובל לפיזיולוגיה או לרפואה לשנת 1969.
== חייו ==
הרשי נולד באווסו, מישיגן וקיבל את התואר הראשון שלו בכימיה באוניברסיטת המדינה של מישיגן ב-1930 ואת הדוקטורט שלו בבקטריולוגיה בשנת 1934, וזמן קצר לאחר מכן תפס עמדה במחלקה לבקטריולוגיה באוניברסיטת וושינגטון בסנט לואיס.

הרשי החל לבצע ניסויים עם בקטריופאג'ים עם האיטלקי-אמריקאי סלבדור לוריא והגרמני מקס דלבריק ב-1940. בניסויים אלה צוין כי כאשר שני זנים שונים של בקטריופאג' נוגעים באותם חיידקים, שני וירוסים יכולים להחליף מידע גנטי.

הוא עבר עם העוזרת שלו, מרתה צ'ייס, לניו יורק בשנת 1950 כדי להצטרף למחלקה לגנטיקה של מכון קרנגי למדע, שם ביצע עם צ'ייס את "ניסוי הרשי-צ'ייס" ב-1952. ניסוי זה סיפק ראיות נוספות לכך שהדנ"א היה החומר הגנטי של החיים (ולא חלבון).

בשנת 1962 הפך הרשי למנהל מכון קרנגי, וב-1969 הוא זכה בפרס נובל לפיזיולוגיה או לרפואה, יחד עם סלבדור לוריא ומקס דלבריק, על כך שגילו את שכפול הווירוסים ואת המבנה הגנטי שלהם.

הרשי היה נשוי להרייט ("ג'יל") (1918–2000) ואב לבן בשם פיטר.

אלפרד הרשי נפטר ב-22 במאי 1997.

==קישורים חיצוניים==

* 
* 

קטגוריה:זוכי פרס נובל לפיזיולוגיה או לרפואה
קטגוריה:גנטיקאים אמריקאים
קטגוריה:כימאים אמריקאים
קטגוריה:בוגרי אוניברסיטת המדינה של מישיגן
קטגוריה:סגל אוניברסיטת וושינגטון בסנט לואיס
קטגוריה:אמריקאים שנולדו ב-1908
קטגוריה:אמריקאים שנפטרו ב-1997
קטגוריה:זוכי פרס אלברט לסקר למחקר רפואי בסיסי
דוריאן פסקוביץ

דוריאן "דוק" פסקוביץ (באנגלית: Dorian "Doc" Paskowitz; 3 במרץ 1921 - 10 בנובמבר 2014) היה יהודי אמריקאי שהביא את גלשן הגלים הראשון לישראל ב-1956, ונחשב לאבי גלישת הגלים בישראל. שימש כמציל בחוף פלמחים. בתחילת שנות ה-70 הקים פסקוביץ את בית הספר לגלישה הראשון בעולם, בדרום קליפורניה. בשנת 2007 ייסד ביחד עם ארתור רשקובן וקלי סלייטר את פרויקט "Surfing For Peace" הפועל לדו-קיום וחיבור בין תרבויות דרך גלישת גלים.

== חייו האישיים ==
פסקוביץ נולד בגלווסטון, טקסס, בנם של לואיס ורוז פסקוביץ, בן למשפחת מהגרים יהודים מרוסיה. אחותו הצעירה (1924) היא שחקנית הקולנוע סוניה דרין (התרדמה הגדולה) ושם אחיו- אדריאן. בשנת 1934 המשפחה עברה לסן דייגו קליפורניה. פסקוביץ בעל תואר ד"ר לרפואה מאוניברסיטת סטנפורד. ביקר לראשונה בישראל בשנת 1954 והתאהב בחופי תל אביב ובגלים שלה. הוא חזר לישראל בשנת 1956, על מנת להינשא לאשה יהודייה, לאחר שנישא והתגרש פעמיים (נולדו לו שתי בנות מאחת הנשים). בשל המצב הביטחוני ששרר בארץ, הוא רצה להתגייס לצה"ל לקראת מבצע קדש ולאחר שלא התקבל בשל גילו, ירד עם גלשן הגלים שלו לחוף פרישמן. באותה העת הוא לימד את המצילים שגלשו על חסקה את אומנות גלישת הגלים. הם גלשו בעיקר על גלים גבוהים בעומק במרחק של כ-500 מ' מהחוף. לאחר שהות של שנה בישראל הוא הבין שאינו רוצה עוד לעסוק ברפואה.

בהמשך שלח פסקוביץ לישראל שישה גלשני גלים ארוכים, חלקם עשויים מעץ בלזה, עם לוגו בצורת דגל ישראל. פסים כחולים עם מגן דוד,
על מנת להקים נבחרת ישראלית שתתמודד באליפויות העולם. הגלשנים נתנו לשמאי קנצופולסקי,"טוֹפּסי", שביסס את ענף גלישת הגלים בישראל.

לפסקוביץ ולאשתו השלישית ג'ולייטה, אינדיאנית במוצאה, נולדו 9 ילדים. הם התגוררו בקרוואן ונסעו ברחבי ארצות הברית והוואי. בנו, ישראל פסקוביץ היה אלוף העולם בגלישת גלים בלונגבורד. הוא בילה את רוב שנותיו בגלישת גלים בהוואי.

== קישורים חיצוניים ==
* דיאנה לרנר, [http://jpress.nli.org.il/Olive/APA/NLI_heb/SharedView.Article.aspx?parm=96EjESVLnuL0fFJbC5Y8AoTh7EQddfqBD6ULmeBB9JqdkTyB7XFAdgKbBXpJdXhwYw%3D%3D&mode=image&href=MAR%2F1987%2F12%2F21&page=56&rtl=true המשפחה הגולשת], גבר לעניין, מוסף "מעריב", 21 בדצמבר 1987
* 
* 
* יובל אריאל אשקוקי, [http://www.topsea.co.il/history.htm ההיסטוריה של הגלישה בישראל], באתר TOPSEA
* [http://www.isracam.co.il/ultra3.htm השנים הראשונות]
* [http://eatandfuck.blogspot.co.il/2010/12/blog-post_27.html אוכלת ושוכבת - דוריאן פסקוביץ]
* 
* 
* 

==הערות שוליים==

קטגוריה:גולשי גלים ישראלים
קטגוריה:גולשי גלים אמריקאים
קטגוריה:מצילים
קטגוריה:אמריקאים ישראלים
קטגוריה:ישראלים ילידי ארצות הברית
קטגוריה:בעלי תואר דוקטור מאוניברסיטת סטנפורד
קטגוריה:עולים בשנות ה-1950
קטגוריה:אמריקאים שנולדו ב-1921
קטגוריה:ישראלים שנולדו ב-1921
קטגוריה:ישראלים שנפטרו ב-2014
קטגוריה:אמריקאים שנפטרו ב-2014
אמריקן איגל אאוטפיטרס

פיליפינים]]
American Eagle Outfitters, הידועה בעיקר בשם אמריקן איגל (באנגלית: American Eagle) היא רשת חנויות אופנה אמריקאית. לחברה סניפים ב-17 מדינות ברחבי העולם, כולל בישראל. המותג מכוון את מכירותיו אל גילאי 15–35 לגברים ולנשים, עם מעל ל-1,000 חנויות ו-40,000 עובדים ברחבי העולם.

==היסטוריה==
החנות הראשונה של אמריקן איגל נפתחה ב-1977 על ידי האחים מארק וג'רי סילברמן, בקניון Twelve Oaks Mall בנובי, עיר קטנה שבמישיגן.

בתחילת שנות התשעים משפחת שוטנשטיין מאוהיו, אחת מהקמעונאיות המצליחות בעולם ושבראשה עמד ג'רום שוטנשטיין, רכשה את החברה. בהובלתם, נרקם מותג המציע איכות גבוהה וביגוד אופנתי.

בשנים האחרונות חלה התרחבות של אמריקן איגל לשוק הבינלאומי. בשנת 2001 הושקו חנויות בקנדה ובשנת 2010 נפתחו 3 חנויות זיכיון במזרח התיכון. בנוסף, בתחילת 2011 נפתחו חנויות הזיכיון גם בהונג קונג, סין, רוסיה, ערב הסעודית, מצרים ועוד. בתחילת 2012 הגיעה הרשת ליפן ולישראל באמצעות קבוצת האופנה פוקס-ויזל שקיבלה את הזיכיון למותג. כיום מונה הרשת בישראל 33 חנויות ברחבי הארץ.

בשלהי שנת 2014 פתחה הרשת לראשונה סניפים באירופה, עם כניסתה לבריטניה ופתיחת 3 סניפים בלונדון. הרשת ממשיכה את התרחבותה בשוק הבינלאומי, ועתידה להיכנס למדינות נוספות.

מאז 1980 איש העסקים האמריקאי-יהודי, ג'יי שוטנשטיין, מכהן כיו"ר והמנכ"ל של התאגיד.

==פורמטים==
רשת .American Eagle Outfitters Inc היא קבוצת מותגים, המחזיקה ומפעילה חנויות רבות בפורמטים שונים. American Eagle Outfitters מיועד לגילאי 15–35, כאשר Aerie מיועד לנערות ובחורות צעירות.
* Aerie - מותג הלבשה תחתונה ובגדי בית לצעירות בגילאי 18–25. באמצעות השימוש בבדים רכים, צבעוניים, דוגמאות נשיות והתאמה לסוגי גוף שונים, צעירות רבות מתחברות לרוח המותג. כיום ישנן חנויות בלעדיות של Aerie בצפון אמריקה. בנוסף, המותג נמצא בכל חנויות אמריקן איגל בארצות הברית, בישראל ובשאר רחבי העולם.
* 77kids - מותג שהושק בשנת 2008, המיועד לילדים בגילאי 2–10 שנים. נמכר מאוחר יותר ושמו שונה ל-ruum.

==קישורים חיצוניים==

* 

* [http://www.aeo.co.il// אתר החברה בישראל]
* [http://www.ae.com/aerie/index.jsp?catId=cat4840006 Aerie]
* 
* 

==הערות שוליים==

קטגוריה:חברות אופנה אמריקאיות
קטגוריה:רשתות שיווק אמריקאיות
קטגוריה:חברות אמריקאיות שנסחרו בנאסד"ק
קטגוריה:רשתות אופנה
מעד'א חסבאני

מעד'א חסבאני הוא קצין צה"ל בדימוס. הגיע לדרגת תת-אלוף וכיהן כראש מטה פיקוד המרכז וכסגן מפקד מתאם פעולות הממשלה בשטחים. כיהן כראש המועצה המקומית יאנוח-ג'ת בשנים 2013–2018.

==קורות חיים==
חסבאני גדל ביאנוח ולמד בתרשיחא.

התגייס לצה"ל בנובמבר 1977 ושירת ביחידת הסיור 244 ("פלס"ר שחר"). לאחר קורס מ"כים, אותו עבר במסגרת גדוד 17 של חטיבת גולני, ולאחר קורס קצינים, חזר ליחידה ושירת כמפקד צוות וסגן מפקד היחידה. במלחמת לבנון הראשונה שירת כקצין המבצעים של עוצבת ברעם וכמפקד פלס"ר שחר. בתפקידיו הבאים שירת כקצין אג"ם של עוצבת ברעם, סגן מפקד גדוד שקד ומפקד בסיס הטירונים בתל ערד. בשנים 1992 עד 1993 פיקד על גדוד חרב. ב-1993 מונה למפקד החטיבה הדרומית באוגדת עזה ולאחר מכן יצא ללימודים. ב-1996 מונה למפקד החטיבה הצפונית ברצועת עזה ופיקד עלייה בעת מהומות מנהרת הכותל ומותו של סגן מפקד האוגדה נביה מרעי, קודמו של חסבאני בתפקיד. ב-1998 מונה לסגן מפקד אוגדת אזור יהודה ושומרון ולאחר מכן לראש מטה פיקוד המרכז. בתפקידו האחרון בשירות הקבע כיהן כסגן מפקד מתאם פעולות הממשלה בשטחים.

ב-2008 התמודד לראשות המועצה המקומית יאנוח-ג'ת אך לא נבחר. בבחירות בנובמבר 2013 התמודד פעם נוספת, ונבחר לראשות המועצה. ב-2018 התמודד פעם נוספת לראשות המועצה אך הפסיד ברוב קטן ליריבו מועדאד סעד.

== חיים אישיים והשכלה ==
חסבאני נשוי ואב לשני בנים ושלוש בנות. הוא בעל תואר ראשון במזרחנות ותואר ראשון במשפטים, בוגר המכללה לביטחון לאומי ובעל תואר שני במדע המדינה.

==קישורים חיצוניים==

* בן עמי מוסק, [http://www.kmag.co.il/228/index.html#40/z הראש החדש של השכנים], עיתון כפר ורדים, נובמבר 2013

קטגוריה:תתי-אלופים בצה"ל
קטגוריה:ראשי מועצות מקומיות בישראל
קטגוריה:קצינים דרוזים ישראלים
קטגוריה:פוליטיקאים דרוזים ישראלים
קטגוריה:מפקדי החטיבה הדרומית באוגדת עזה
קטגוריה:מפקדי החטיבה הצפונית באוגדת עזה
קטגוריה:ראשי מטה פיקוד המרכז
קטגוריה:קציני צה"ל בכירים בראשות רשויות מקומיות בישראל
קטגוריה:ישראלים שנולדו במאה ה-20
קטגוריה:משפטנים דרוזים ישראלים
קטגוריה:חיילי חיל הרגלים במלחמת לבנון הראשונה
חמאדה גאנם

חמאדה גאנם (נולד ב-1961) הוא קצין צה"ל במילואים בדרגת אלוף-משנה. שירת כמפקד החטיבה הצפונית באוגדת עזה וכנספח צבאי ברומניה. 

== ביוגרפיה ==
גאנם התגייס ב-1979 ליחידה 300. הוא שירת כלוחם וכקצין ביחידה, סגן מפקד הפלוגה המסייעת, מפקד פלוגה ב', מפקד הפלוגה המסייעת וסגן מפקד הגדוד. לאחר מכן שירת כקצין אג"ם בעוצבת חירם, סגן מפקד חטיבת עציון, מפקד בסיס הטירונים של יחידה 300 וב-1994 מונה למפקד גדוד חרב. ב-1996 מונה לקצין אג"ם של אוגדת עזה, שירת בתפקיד במהלך מהומות מנהרת הכותל ופיקד על חילוצו של נביה מרעי שנהרג בדרום הרצועה. בהמשך שירת כמפקד חטיבת הערבה ובשנת 2000 מונה למפקד החטיבה הצפונית באוגדת עזה, תפקיד בו שירת בפרוץ האינתיפאדה השנייה ושירת בתפקיד עד מרץ 2002, לקראת סוף תפקידו היה מעורב בהתקלות עם מחבל והצליח להורגו. בתפקידו האחרון בשירות הקבע שימש נספח צה"ל וראש משלחת משרד הביטחון ברומניה עם אחריות גם לאוקראינה ובולגריה. 

ב-2008 מונה למנהל אגף הרישוי במשרד התחבורה. ב-2013 הועמד לדין משמעתי בעקבות עבירות משמעת שביצע, ננזף באופן חמור, אולץ לפרוש ממשרד התחבורה ונפסקה לו פסילה למשך 5 שנים ממשרד התחבורה.

== חיים אישיים והשכלה ==
גאנם נשוי ואב לחמישה. בעל תואר ראשון בלימודי המזרח התיכון ותואר שני במדע המדינה מאוניברסיטת חיפה.

==הערות שוליים==

קטגוריה:אלופי-משנה בצה"ל
קטגוריה:דרוזים ישראלים
קטגוריה:מפקדי החטיבה הצפונית באוגדת עזה
קטגוריה:מפקדי חטיבת הערבה
קטגוריה:עובדי משרד התחבורה
קטגוריה:מורשעים בדין משמעתי בישראל
קטגוריה:נספחים צבאיים ישראלים במדינות אירופה
קטגוריה:בוגרי אוניברסיטת חיפה
קטגוריה:ישראלים שנולדו ב-1961
קומה אפס

קומה אפס היא קומדיה אמריקאית שנוצרה על ידי ביל לורנס וגרג אלן. התוכנית שודרה לראשונה ב-14 בנובמבר 2013 ברשת TBS.

כוכבי הסדרה הם סקיילר אסטין, בריגה האלן ורורי סקובל. הסדרה עוקבת אחר מערכת היחסים בין ברודי, בנקאי צעיר מהקומה העליונה בחברה לבין ג'ני, מזכירה בקומת התחזוקה של החברה. 

ב-13 בפברואר 2015 בוטלה הסדרה לאחר 2 עונות, על אף ביקורות חיוביות.

==הדמויות בסדרה==
* ברודי קרול מוייר (סקיילר אסטין) - בן זוגה של ג'ני. בנקאי צעיר ומצליח ובן טיפוחיו של מנספילד.
* ג'ני מילר (בריגה האלן) - בת זוגו של ברודי ומושא אהבתו של הרווארד. 
* מארק "הרווארד" שרק (רורי סקבל) - בחור מוזר ולא מוצלח שעובד עם ג'ני בה הוא מאוהב בקומת הקרקע. שונא את ברודי. מכונה "הרווארד" מפני שהוא היחיד מקומת הקרקע שסיים קולג'.
* מייק "ת'ריפיט" וון (רנה גוב) - החבר הכי טוב של ברודי שעובד איתו בקומה העליונה. תחרותי ונכה רגשית.
* טורי (אלקסיס קנפ) - חברתה של ג'ני.
* סטיוארט "מנספילד" רמינגטון (ג'ון מקגינלי) - מנהל החברה. מנספילד הוא קשוח ולמרות זאת משמש כדמות אב לברודי, לו הוא מייעץ.

==קישורים חיצוניים==
* 

קטגוריה:קומדיות מצבים אמריקאיות
קטגוריה:סדרות טלוויזיה אמריקאיות שעלו לשידור בשנות ה-2010
נח סטולמן

נח סטולמן (נולד ב-29 בספטמבר 1966) הוא תסריטאי ויוצר טלוויזיה ישראלי. זוכה פרס אופיר 2010 על תסריט הסרט "שליחותו של הממונה על משאבי אנוש".

==ביוגרפיה==
סטולמן נולד בארצות הברית ובגיל 3 עלה יחד עם משפחתו לישראל והתגורר בעיר ירושלים. את לימודי הקולנוע עשה בבית הספר סם שפיגל.

בשנת 2006 כתב את תסריט הסרט "מישהו לרוץ איתו", המבוסס על ספרו של דויד גרוסמן, "מישהו לרוץ אתו". באותה שנה שימש כתסריטאי הסרט "למראית עין", בו כיכבו טלי שרון, הדס ירון, אביגייל הררי ועוד.

בין השנים 2009–2011 יצר וכתב את תסריט סדרת המתח של הוט 3 "תמרות עשן". בשנת 2008 שימש כתסריטאי הסרט "אדם בן כלב", סרט דרמה אמריקאי-גרמני-ישראלי, המהווה עיבוד קולנועי לספר בעל אותו שם של יורם קניוק מ-1968.

בשנת 2010 כתב את תסריט הסרט "שליחותו של הממונה על משאבי אנוש", המבוסס על ספרו של א.ב. יהושע, "שליחותו של הממונה על משאבי אנוש". על תסריט הסרט זכה בפרס אופיר בקטגוריית "התסריט הטוב ביותר".

בשנת 2016 כתב ויצר יחד עם עודד דוידוף את הסדרה "עקרון ההחלפה".

בשנים 2019 ו-2022 היה התסריטאי הראשי של העונה השלישית והרביעית של הסדרה פאודה.

בשנת 2022 יצר את דרמת המתח העל-טבעית מלאך משחית, ששודרה בכאן 11.

==מועמדויות ופרסים==
{| class="wikitable sortable"
|-
! width=5%|שנה
! style="width:30%;"| יצירה
! style="width:20%;"| ארגון
! style="width:30%;"| קטגוריה
! style="width:10%;"| תוצאה
|-
|2006 || מישהו לרוץ איתו || פרס אופיר || פרס אופיר לתסריט המקורי הטוב ביותר || 
|-
|2010 || שליחותו של הממונה על משאבי אנוש || פרס אופיר || פרס אופיר לתסריט המקורי הטוב ביותר || 
|}

==קישורים חיצוניים==

==הערות שוליים==

קטגוריה:תסריטאי קולנוע ישראלים
קטגוריה:תסריטאי טלוויזיה ישראלים
קטגוריה:זוכי פרס אופיר: תסריטאים
קטגוריה:בוגרי בית הספר סם שפיגל לקולנוע ולטלוויזיה
קטגוריה:ישראלים ילידי ארצות הברית
קטגוריה:ישראלים שנולדו ב-1966
בעיית הצמידות

בתורת החבורות, בעיית הצמידות היא בעיית הכרעה שבאה לקבוע האם שני איברים בחבורה בעלת הצגה הם צמודים. בעיה זו ובעיות דומות נוספות באות לידי ביטוי בעולם ההצפנה, והן מהסיבות לבטיחותם של פרוטוקולי הצפנה שונים.

== הגדרה פורמלית ==

בהינתן חבורה G עם הצגה, בעיית הצמידות מוגדרת כך - בהינתן שני איברים x,y של G, האם קיים איבר c של G עבורו מתקיים <math>y={c}^{-1} x c</math>.

האיבר c נקרא המצמיד של x ו-y.

לבעיה זו יש משמעות רק בחבורות לא אבליות, משום שבחבורה אבלית מחלקות הצמידות היחידות הן היחידונים.

== הקשר לבעיות אחרות ==

בתורת החבורות מספר בעיות מפורסמות דומות, ביניהן בעיית המילה. בעיית הצמידות קשורה לבעיית המילה ולמעשה מהווה תנאי מספיק עבורה - כדי לדעת האם שתי מילים w,v שקולות, מספיק לדעת האם <math>{w}^{-1}v</math> צמודה לזהות.

בעיה נוספת שנובעת ישירות מבעיה זו, היא בעיית חיפוש המצמיד, שמטרתה לא רק לקבוע האם קיים מצמיד, אלא גם למצוא אותו.

בעיית צמידות החזקות (power conjugacy problem) שואלת (בהינתן חבורה מוצגת סופית ושני איברים בה) האם לאברים יש חזקות צמודות. בעיה זו אינה תלויה בבעיית הצמידות: יש חבורות שבהן בעיית הצמידות פתירה ובעיית צמידות החזקות אינה פתירה, ולהפך.

== כריעות הבעיה ==
עולה השאלה הטבעית, האם תמיד אפשר לפתור את הבעיה, כלומר האם בכל חבורה נוצרת סופית אפשר לקבוע האם כל שני איבריה צמודים. התשובה לכך היא שלילית, כלומר עבור חבורות רבות הבעיה היא לא כריעה.

ובכל זאת, ישנן חבורות רבות עבורן הבעיה פתירה, ביניהן חבורה חופשית, חבורת הצמות, חבורה היפרבולית ועוד רבות.

היותה של הבעיה פתירה אין הכוונה שהיא פתירה בקלות - כלומר לחבורות שונות (כמו חבורת הצמות) קשה מאוד למצוא איבר מצמיד (אפילו מתת-חבורה נתונה), כלומר לבעיה סיבוכיות קשה.

== הקשר להצפנה ==

לבעיה זו ולבעיות דומות מתורת החבורות יש קשר הדוק להצפנה ולבטיחות פרוטוקולי הצפנה שונים בחבורות לא קומוטטיביות. הקושי בפענוח צפנים טומן בתוכו את הקושי בפתרון בעיית הצמידות.

בחבורות בהן סיבוכיות בעיית הצמידות ובעיית חיפוש המצמיד קשה יש שימוש נרחב בפרוטוקולי הצפנה רבים, כמו בפרוטוקולים של Anshel–Anshel–Goldfeld ו-Ko–Lee et. al.

בעיית חיפוש המצמיד מכונה לעיתים בעיית לוגריתם בדיד, ובכך קושי פתירתה אנלוגי לקושי במציאת לוגריתם בדיד בחבורות אבליות, כמו בפרוטוקול דיפי-הלמן.

== ראו גם ==
* הצמדה (תורת החבורות)
* הצגה על ידי יוצרים ויחסים

== הערות שוליים ==

קטגוריה:הצפנה
קטגוריה:תורת החבורות
הארי כריסטופרס

ריצ'רד הנרי טיודור "הארי" כריסטופרס (באנגלית: Richard Henry Tudor "Harry" Christophers; נולד ב-26 בדצמבר 1953) הוא מנצח אנגלי.

==חייו==
===לימודים וראשית קריירה===
כריסטופרס נולד בגודהרסט, קנט. הוא למד בקינגס סקול בקנטרברי, היה נער מקהלה בקתדרלת קנטרברי בהדרכת אלאן ויקס וניגן בקלרינט בתזמורת בית ספרו יחד עם אנדרו מרינר. כהשפעות מוזיקליות בילדותו הוא מציין את הרולינג סטונז, ברהמס, מאהלר, סטרווינסקי וג'תרו טול.

כריסטופרס נשא בתפקיד אקדמי במקהלה במודלין קולג' באוקספורד, שם למד לימודים קלאסיים במשך שנתיים לפני שהחל בקריירה מוזיקלית.

==קריירה עם אנסמבל השישה-עשר ואגודת הנדל והיידן==
כריסטופרס ייסד את האנסמבל הווקאלי השישה-עשר בשנת 1979. הוא ניצח על "השישה-עשר" ועל תזמורתו ברחבי אירופה, אמריקה והמזרח הרחוק ועשה לו שם בעבודתו במוזיקה של הרנסאנס, הבארוק והמאה ה-20. עם אנסמבל "השישה-עשר" ניצח על הקלטות לחברת קורו (חברת ההקלטות של אנסמבל השישה-עשר) וחברות אחרות, בהן היפריון רקורדס, UCJ ווירג'ין קלאסיקס. הקלטות אחדות זכו באותות כבוד כגון "גראן פרי דו דיסק" ופרס מידם על המשיח של הנדל, פרס מבקרי המוזיקה הגרמנים (Schallplattenkritik), פרס גרמופון למוזיקה עתיקה ופרס קלאסיקל בריט 2005 לתקליטור "רנסאנס". ההקלטה של "אנסמבל השישה-עשר" משנת 2009 להמנוני ההכתרה של הנדל זיכתה את ההרכב בפרס קלאסיק FM גרמופון בקטגוריית מוזיקת בארוק ווקאלית כמו גם אותות אמן השנה לכריסטופרס ול"שישה-עשר". ההקלטה גם זיכתה את כריסטופרס במועמדות פרס גראמי לביצוע כוראלי מצטיין.

בשנת 2000 החל כריסטופרס ב"מסע צליינות כוראלי", סיור לאומי בקתדרלות אנגליות מיורק עד קנטרברי, במוזיקה מן התקופה שלפני הרפורמציה כתרומת "השישה-עשר" לחגיגות המילניום. זה הוביל לעוד מסעות צליינות שנתיים בנושאים מסוימים. כחלק מחגיגות שלושים השנה ל"השישה-עשר" בשנת 2009, הוקדש מסע הצליינות התשיעי לחגיגות היובל של הנרי פרסל, ג'יימס מקמילן וגאורג פרידריך הנדל. המסע של 2011 התמקד במוזיקה של תומאס לואיס דה ויקטוריה והמסע של 2012, שהוכתר בשם "האדמה מהדהדת", בחן את מוזיקת הקודש של פלנדריה במאות ה-15 וה-16, משל המלחינים ז'וסקן דה-פרה, אנטואן ברומל ואורלנדו לאסוס.

==קישורים חיצוניים==

<div class="mw-content-ltr">
* [https://web.archive.org/web/20110710163424/http://featured.earlymusicguide.com/Harry Christophers Interview with Paris Konstantinidis], earlymusicguide.com (19 July 2007)
* [http://www.the-sixteen.org.uk/ The Sixteen website]
* [http://www.kammerphilharmonie.com/ Deutsche Kammerphilharmonie website]
* [http://www.rwcmd.ac.uk/other/news/headlines/graduation_at_rwcmd.aspx "Royal Welsh College Celebrates Graduation and Honours New Fellows", Royal Welsh College of Music and Drama, July 2009]
* [http://www.handelandhaydn.org/ The Handel and Haydn Society website]
</div>

==הערות שוליים==

קטגוריה:מנצחים בריטים
קטגוריה:אנגלים שנולדו ב-1953
רומן יריומנקו

רומן אלכסייביץ' יריומנקו (ברוסית: Роман Алексеевич Ерёменко, נולד ב-19 במרץ 1987 במוסקבה) הוא כדורגלן רוסי-פיני. 

אחיו הגדול של רומן אלכסיי יריומנקו הוא גם כדורגלן.

==קריירת מועדונים==
יריומנקו התחיל את הקריירה שלו ביארו, ובגיל 17 עלה לקבוצה הבוגרת. בשנה שלאחר מכן השתלב במועדון והפך לשחקן הרכב.

בקיץ יריומנקו חתם לחמש שנים באודינזה. הוא ערך את הופעת הבכורה שלו במחזור הראשון עונה לאחר מכן נגד מסינה. ב-31 בינואר 2007 הושאל לסיינה עד לסיום העונה. בסיום העונה חזר לאודינזה והאריך את חוזהו עד .

באוגוסט , הושאל לדינמו קייב עד לסיום העונה. ב-17 בספטמבר 2008 ערך את הופעת הבכורה שלו במועדון נגד ארסנל במסגרת שלב הבתים של ליגת האלופות, באותו שבוע הבקיע את שער הבכורה שלו בדינמו במשחק נגד צ'רנומורץ אודסה. ב-22 במאי 2009 עבר רשמית למועדון לאחר שחתם בו ל-5 שנים.

ב- היה אחד מהשחקנים הבולטים בקבוצה בעונה שהסתיימה באליפות.

בקיץ , יריומנקו חתם ברובין קאזאן תמורת 13 מיליון אירו. בהמשך אחיו אלכסיי הצטרף אליו. ב-26 בנובמבר הבקיע את שער הבכורה שלו בניצחון 0-2 על דינמו מוסקבה. ב-9 במאי 2012 הבקיע את השער היחיד בגמר הגביע הרוסי שהעניק לקבוצתו את הזכייה בתואר.

ב-25 באוגוסט 2014 חתם בצסק"א מוסקבה ל-5 שנים. בנובמבר הושעה לשנתיים על ידי אופ"א לאחר שהורשע בשימוש בקוקאין.

מאוגוסט עד ינואר שיחק בספרטק מוסקבה.

בינואר 2019 חתם ברוסטוב ל-2.5 וחצי שנים.

ב-28 ביולי 2022 חזר לה.י.ק. הלסינקי, 19 שנים אחרי שעזב את קבוצת הנוער של המועדון.

==קריירה בינלאומית==
ב-6 ביוני 2007 ערך את הופעת הבכורה שלו בנבחרת פינלנד נגד . ב-3 במרץ 2010 הבקיע את שער הבכורה שלו בנבחרת בניצחון 0-1 נגד במשחק ידידות.

==תארים==
; דינמו קייב
*אליפות אוקראינה: 
*הסופר קאפ האוקראיני: , 

; רובין קאזאן
*הגביע הרוסי: 
*הופר קאפ הרוסי: 

; צסק"א מוסקבה 
*אליפות רוסיה: 

==קישורים חיצוניים==

קטגוריה:כדורגלנים רוסים
קטגוריה:כדורגלנים פינים
קטגוריה:קשרי כדורגל רוסים
קטגוריה:קשרי כדורגל פינים
קטגוריה:מוסקבה: כדורגלנים
קטגוריה:כדורגלני ה.י.ק. הלסינקי
קטגוריה:כדורגלני יארו
קטגוריה:כדורגלני אודינזה
קטגוריה:כדורגלני סיינה
קטגוריה:כדורגלני דינמו קייב
קטגוריה:כדורגלני רובין קאזאן
קטגוריה:כדורגלני צסק"א מוסקבה
קטגוריה:כדורגלני נבחרת פינלנד
קטגוריה:כדורגלנים שהורשעו באימרוץ
קטגוריה:רוסים שנולדו ב-1987
קטגוריה:פינים שנולדו ב-1987
Urals

Urals (נפט גולמי מסוג "אורל") הוא מותג המשמש כבסיס ייחוס ("רפרנס" reference, או benchmark או לחלופין "מַרְקֶר" marker) לתמחור תערובת הנפט (blend) המיוצא מרוסיה באמצעות חברת טרנסנפט (Транснефть, Transneft). בבסיסה זוהי תערובת של נפט כבד מאגן וולגה-אורל עם נפט קל ודל גופרית מאגן מערב-סיביר (Западно-Сибирский нефтегазоносный бассейн). "אורל" מיוצא דרך מערכת צינורות הנפט עד לנמל נובורוסיסק (ומשם באמצעות מכליות נפט), דרך צינור הנפט דרוז'בה (Дружба, Druzhba או בעברית "ידידות") למערב אירופה, וכן דרך הנמלים פרימורסק (Приморск) ואוסט לוגה (Усть-Луга) שלחופי המפרץ הפיני בים הבלטי. בבורסת הסחורות בניו יורק (NYMEX) ידוע הנפט תחת המותג "REBCO" (Russian Export Blend Crude Oil) והוא נסחר בייחוס לנמל הנפט של פרימורסק.

בסיסי ייחוס עיקריים אחרים למחירי הנפט בעולם הם: נפט "טקסני קל מתוק" (Texas light sweet המוכר יותר בשם West Texas Intermediate, בראשי תיבות WTI), נפט מן הים הצפוני מסוג "ברנט" (Brent Oil או Brent Blend), נפט מזרח-תיכוני ממפרץ הפרסי, המופק מדובאי – Dubai Crude, ומחיר הרפרנס של "סל אופ"ק" (OPEC Reference Basket).

== קישורים חיצוניים ==
<div style="direction: ltr;">
* "[https://web.archive.org/web/20141214205920/http://www.nefttrans.ru/info/variety/ Сорта российской нефти]", Нефтетранспортная территория 
* "[http://www.nesteoil.com/default.asp?path=1,41,538,2035,5193 Brent and Urals crude oil prices]", Neste Oil 
* "[https://web.archive.org/web/20160303191515/http://www.hebrewenergy.com/terms/search?q=urals&cat=&.x=241&.y=33 Ural crude; Urals blend]", English-Hebrew Energy Dictionary (Gina Cohen)
</div>

== הערות שוליים ==

קטגוריה:נפט
עמוק במים (סדרת טלוויזיה)

עמוק במים היא סדרת דרמת נעורים ישראלית בת 9 פרקים ששודרה מ-26 באוקטובר 2014 עד ל-23 בנובמבר 2014 בערוץ הראשון וכיום בכאן חינוכית.

==עלילה==
הסדרה מתבססת על חבורת בני נוער שנמצאים בשבט צופי ים בהרצליה (שבט דקר). הסדרה מספרת על שני אחים תאומים, בועז (אלון סנדלר) ודורון (מאור שוויצר) מצופי ים הלומדים בכיתה י"ב ומדריכים שתי קבוצות מתחרות ומתערבים ביניהם שזה שהקבוצה שלו תנצח בתחרות השיט השנתית יישאר לשנת שירות בשבט. אחד האחים, בועז, מקבל שלושה נערים בסיכון לקבוצתו, הילה (אגם שוסטר), נערה שמסתובבת עם חבורת בנים ונוהגת לגנוב. תומר (יניב זנבה), נער המואשם במעורבות במכירת סמים, למרות שלא לקח שום חלק בפשע שבוצע, וברק (דוד לביא) נער המתגורר בבית ללא הוריו, ונמצא אצל קצין מבחן בשל כך שנתפס משתתף בתחרות מכוניות.

==דמויות==
*גיבסון (מולי שולמן): :מנהל שבט צופי הים.
*בועז (אלון סנדלר): האח התאום של דורון. במהלך הסדרה מתאהב בהילה והופך לבן זוגה. מדריך את קבוצת "אבו נפחא". התערב עם אחיו התאום שהקבוצה של זה שינצח בתחרות השיט השנתית יישאר לשנת שירות בשבט צופי הים. הקבוצה שלו, קבוצת "אבו נפחא" ניצחה את קבוצת "דולפין", אותה מדריך אחיו דורון, ולמרות זאת החליט להשאיר את ההחלטה של מי שיישאר לשנת שירות בשבט צופי הים בידי המנהל גיבסון.
*חן (ירדן ברכה): חברה של דורון אחיו התאום של בועז. מדריכה בצופי הים את קבוצת "הכרישים". בועז דורון וחן חברים טובים. במהלך העונה זה נראה שהיחסים של חן ובועז הם לא רק של ידידים אפשר לראות את זה כשהיא מגנה עליו מפני הירידות של אח שלו דורון, ובמסיבה של יותם שהם רקדו ביחד היא הרשתה לעצמה להוריד את העקבים כשרקדה עם בועז.
*דורון (מאור שוויצר): האח התאום של בועז. המוכשר מביניהם. מדריך את הקבוצה המתחרה של בועז, "דולפין". הקבוצה שלו הפסידה בתחרות השיט השנתית לטובת קבוצת "אבו נפחא", אותה מדריך אחיו בועז.
*הילה פיצ'ון (אגם שוסטר): נערת טום-בוי, קשוחה. נהגה בעבר לפרוץ ולגנוב ולכן נמצאת אצל קצין מבחן. נשלחה על ידי קצין המבחן לשבט צופי הים על מנת שתהיה לה מסגרת, וכדי למנוע את כניסתה למוסד לעבריינים. בהמשך הסדרה הופכת להיות בת זוגו של בועז.
*ברק (דוד לביא): נער עשיר שנמצא תחת השגחת קצין מבחן בגלל שנתפס משתתף בתחרות מכוניות. הוריו בחו"ל, וגם הוא כמו הילה נכנס לשבט צופי הים על מנת למנוע את כניסתו למוסד לעבריינים. מאוהב ברותם.
*תומר (יניב ז'נבה): נער שנמצא אצל קצין מבחן בגלל שבקיוסק בו עבד מכרו סמים ולמרות שלא לקח חלק בעבירה הואשם במעורבות בעבירה, וגם הוא כמו הילה וברק נכנס לשבט צופי הים כדי למנוע את כניסתו למוסד לעבריינים.
*רותם (ניצן לילה שביט): נערה בשבט צופי הים שהופכת להיות בת זוגו של ברק. חיה בבית עם הורים שמרבים להתווכח ולריב ביניהם.
*יותם (בן קיפריס): בן זוגה של יהלי. בהמשך השניים נפרדים.
*יהלי (רז שמואלי): בת זוגו של יותם, אך בהמשך נפרדת מיותם ומתאהבת בתומר.
*רון (גלעד מן): נער טוב וחברותי שאוהב לעזור לחבריו.
*דולב (בועז מרחב) - נער מהקבוצה המתחרה "הכרישים", שלא יצא בחייו מחוץ לעיר ומסוקרן מהמצטרפים החדשים תומר, ברק והילה.

==קישורים חיצוניים==

* [http://www.iba.org.il/program.aspx?scode=1750348 כל הפרקים] באתר רשות השידור 
* [http://www.iba.org.il/program.aspx?scode=1793399 מאחורי הקלעים] באתר רשות השידור 

קטגוריה:סדרות טלוויזיה ישראליות
קטגוריה:סדרות דרמת נעורים ישראליות
קטגוריה:סדרות טלוויזיה ישראליות שעלו לשידור בשנות ה-2010
קטגוריה:הערוץ הראשון: תוכניות וסדרות
קטגוריה:כאן חינוכית: תוכניות וסדרות
קטגוריה:תנועת הצופים בישראל
קטגוריה:סדרות נעורים ישראליות
אנדרו מרינר

אנדרו מרינר (באנגלית: Andrew Marriner; 25 בפברואר 1954) הוא קלרניתן אנגלי, המשמש כקלרניתן הראשי של התזמורת הסימפונית של לונדון מאז 1986, ממשיכו של ג'ק בריימר. במהלך הקריירה התזמורתית שלו הרבה להופיע כסולן עם תזמורות ברחבי העולם וכנגן בהרכבים קאמריים.

== קריירה ==
מרינר הופיע לראשונה עם הסימפונית של לונדון בשנת 1977, בניצוחו של סרג'יו צ'ליבידאקה וכקלרינטן ראשי אורח בסיור העולמי של התזמורת בשנת 1983. בהמשך היה לקלרינטן ראשי של האקדמיה של סנט מרטין בשדות בלונדון, משרה שבה החזיק במקביל להתחייבותו לתזמורת הסימפונית, עד 2008. אנדרו מרינר הוא בנו של מייסד האקדמיה של סנט מרטין בשדות, סר נוויל מרינר.

כסולן מרינר מופיע בקביעות בלונדון, הן במרכז האמנויות ברביקן והן ברויאל פסטיבל הול. הקריירה הבינלאומית הענפה שלו הביאה אותו ללה סקאלה במילאנו, לה פניצ'ה בוונציה, למוזיקפראיין בווינה וברחבי ארצות הברית ובאוסטרליה, שם הופיע במלבורן בקונצ'רטי של מוצרט ודגלאס ויילנד עם התזמורת הקאמרית של מלבורן. אנדרו ניגן בבכורה עולמית של קונצ'רטי, שכתבו בשבילו רובין הולוויי, דומיניק מאלדובני וג'ון טאוונר.

מרינר הוא חבר באנסמבל של הסימפונית של לונדון ונהנה במשך השנים מנגינה עם מספר רב של קבוצות בינלאומיות אחרות. בהן רביעיות המיתרים ממוסקבה, ורשה, אורלנדו ועוד. הוא עבד עם כמה מן הנגנים הנודעים ביותר בחוגי המוזיקה הקאמרית, בהם אלפרד ברנדל, אנדרה פרווין, אנדראש שיף, לין הארל, סטיבן איסרליס, עמנואל אקס, הלן גרימו, סילביה מקנייר, אדיטה גרוברובה ועם הנגנים המנוחים ולאדו פרלמוטר וג'ורג' מלקולם.

נוסף להקלטות רבות עם התזמורת הסימפונית של לונדון, על תקליטורים ולסרטי קולנוע וטלוויזיה, הקליט מרינר את עיקר הרפרטואר הסולני והקאמרי לקלרינט בחברות הקלטה שטהטצף בהן פיליפס, EMI, צ'אנדוס וקולינס קלאסיקס. הופעותיו הקונצרטיות משודרות דרך קבע ב-BBC. בין מיזמי ההקלטה האחרונים חמישיית הקלרינט של רונלד קורפ והקונצ'רטו לקלרינט של הווארד בלייק עם סר נוויל מרינר והאקדמיה של סנט מרטין אין דה פילדס בחברת פנטטון קלאסיקס.

אנדרו מבוקש כמורה וכיועץ לכלי נשיפה מעץ, הוא נותן כיתות אמן, מדריך תזמורות ושופט בתחרויות ברחבי העולם. במשך השנים, לימד בקונסרבטוריון של סידני, באקדמיה האוסטרלית הלאומית במלבורן, בג'וליארד, באקדמיה של הונג קונג ובאקדמיה דה לה מוזיקה ברומא והוא מדריך בקביעות נגנים בתזמורת העולם החדש של מיאמי. הוא יושב בקביעות בחבר השופטים של תחרות הניצוח דונטלה פליק, בוועדה המייעצת של קרן שולטי ובחבר הנאמנים של קרן האטורי והוא "אמן באפט קראמפון". כמו כן מרינר הוא פרופסור בבית ספר גילדהול למוזיקה ודרמה ובאקדמיה המלכותית למוזיקה.

==קישורים חיצוניים==
* 

<div class="mw-content-ltr">
* [http://lso.co.uk/player1 London Symphony Orchestra]
* [https://web.archive.org/web/20130930164251/http://www.ingpen.co.uk/artist/andrew-marriner/ Ingpen & Williams agency biography of Andrew Marriner]
</div>

קטגוריה:קלרניתנים
מרינר
קטגוריה:אנגלים שנולדו ב-1954
סבטוסלב דיאקוב

סבטוסלב אטנאסוב דיאקוב (בבולגרית: Светослав Атанасов Дяков; נולד ב-31 במאי 1984) הוא כדורגלן עבר בולגרי ששיחק בעמדת הקשר.

==קריירת מועדונים==
דיאקוב התחיל את הקריירה שלו בפירין ובשנת חתם בפירין 1922. ב-18 ביוני 2008, דיאקוב חתם בלוקומוטיב סופיה לשלוש שנים. הוא ערך את הופעת הבכורה שלו במועדון ב-9 באוגוסט 2008, בהפסד 0–1 נגד מיניור פרניק. את העונה הוא סיים עם 24 הופעות נוספות ללא שער. ב-6 בנובמבר 2010 הבקיע את שער הבכורה שלו במועדון בניצחון 0–3 נגד סילבן 2000.

ב-4 ביוני 2011 חתם בלודוגורץ ראזגרד לאחר שסיים את חוזהו בסופיה. ב-6 באוגוסט 2011 ערך את הופעת הבכורה שלו במועדון בתיקו 0-0 נגד לוקומוטיב פלובדיב. ב-19 במאי 2012 הבקיע את שער הבכורה שלו במועדון בניצחון 0–4 נגד קליאקרה קווארנה. בעונתו הראשונה במועדון זכה באליפות וגביע ראשונים בתולדות המועדון. ב-18 ביוני 2013 ענד לראשונה את סרט הקפטן. ב-3 באוקטובר 2013 הבקיע את שער הבכורה שלו בזירה האירופית בניצחון 0–3 נגד דינמו זאגרב בשלב הבתים של הליגה האירופית. בשנת זכה בתואר "קשר העונה" בליגה הבולגרית.

==קריירה בינלאומית==
ב-14 בפברואר 2012, דיאקוב זומן לראשונה לסגל נבחרת בולגריה. ב-28 בפברואר 2012 ערך את הופעת הבכורה שלו בנבחרת בתיקו 1-1 נגד במשחק ידידות כאשר דיאקוב בישל את השער לזכות בולגריה. ב-11 בספטמבר 2012, דיאקוב הורחק בניצחון 0–1 נגד במסגרת מוקדמות מונדיאל 2014 כאשר דיאקוב קיבל צהוב שני. בפברואר מונה לקפטן הנבחרת.

==תארים==
; לודוגורץ ראזגרד
*ליגת העל הבולגרית (10): , , , , 2015/2016, 2016/2017, 2017/2018, 2018/2019, 2019/2020, 2020/2021.
*הגביע הבולגרי: , 
*הסופר קאפ הבולגרי (4): , , 2018, 2019

; אישיים
*קשר העונה בליגת העל הבולגרית: , 2014

==קישורים חיצוניים==

קטגוריה:כדורגלנים בולגרים
קטגוריה:קשרי כדורגל בולגרים
קטגוריה:בלגואבגרד: כדורגלנים
קטגוריה:כדורגלני לוקומוטיב סופיה
קטגוריה:כדורגלני לודוגורץ ראזגרד
קטגוריה:כדורגלני נבחרת בולגריה
קטגוריה:בולגרים שנולדו ב-1984
חזי דין

יחזקאל (חזי) דין (נולד ב-29 באפריל 1980) הוא קוסם, מנטליסט, מנחה טלוויזיה ושיאן גינס ישראלי. עוסק במופעיו במגוון קסמים, אשליות, טלפתיה וקסמי "אקסטרים".

==ביוגרפיה==
נולד ברחובות כיחזקאל מזרחי. הוא החל לעסוק בקסמים מילדותו. התחיל ללמוד קסמים אצל הקוסם דיקו זוהר, וכבר בגיל 9 החל להופיע. את שם הבמה חזי דין המציא בגיל 14 בעקבות הופעות בסין ובהמשך שינה אותו לשמו הרשמי. ב-1995, בגיל 15, זכה בתחרות קוסמים של האגודה לקידום אמנות הקסמים בישראל. הוא זכה בשנית ב-1998. בשנת 2000 זכה בתואר "קוסם העשור של ישראל" בכנס המילניום של אגודת הקוסמים. ב-2001 זכה באליפות בריטניה מטעם ארגון הקוסמים העולמי .I.B.M. ב-2002 הופיע בכנס הארגון האירופאי בלאקפול (Blackpool), וזכה בו בתואר "אלוף אירופה לקוסמים" (אחד משלושה אלופים).

דין ידוע באימון וביצוע קסמי "אקסטרים" (קסמים תוך סיכון חיים). בתחילת דרכו ביצע מופע בו שהה מספר דקות ללא אוויר במיכל זכוכית מלא מים ונחלץ ממנו. בהמשך ביצע קסם קלפים בו מצא קלף נבחר תוך כדי קפיצה ממנוף בגובה 100 מטר. בשנת 2006 השתתף בפסטיגל בתור קוסם הממלכה ובשנת 2007 כיכב בקלטת הילדים "בחצר של יניב המגניב" ובאותה שנה השתתף בשתי עונות של "מופע האשליות של חזי דין" ב-HOT VOD עד 2008, ב-29 בדצמבר 2009 נכנס לקוביית קרח גדולה שהוצבה לבקשתו בכיכר רבין בתל אביב, שהה בה 64 שעות, ובכך שבר את שיא גינס בתחום זה (השיא הקודם נקבע על ידי דייוויד בליין בכיכר טיימס בניו יורק - 62 שעות). ב-1 ביולי 2010 נתלה הפוך וקשור בידיו בין מגדלי עזריאלי, באמצעות חבלים שהובערו, והצליח לחלץ את ידיו לפני שהחבלים נקרעו. ב-19 במאי 2011 שבר שיא גינס כאשר שהה 35 שעות בראש עמוד בגובה 25 מטר שהוכן עבורו בכיכר רבין, ללא רשת ביטחון (גם בתחום זה, שיא גינס הקודם היה שייך לבליין, 34 שעות); בסיום קפץ דין מראש העמוד אל ערימת ארגזי קרטון. חלק מהפעלולים צולמו ושודרו בטלוויזיה ובאינטרנט, בחדשות ובסדרות הטלוויזיה של דין.

דין הופיע במספר תוכניות וסדרות טלוויזיה משלו: "חזי דין מדהים" בערוץ 10 המתעדת קסמי אקסטרים שביצע (שתי עונות), סדרת הספיישלים "חזי דין עומד למות" בערוץ 10, ו"קסם רחוב עם חזי דין" בערוץ הילדים.

ביולי 2017 עלתה תוכניתו בקשת 12, "קסם אישי עם חזי דין" בה הוא מבצע קסמים וטלפתיה לידוענים, כמנטליסט וקוסם, אליהם הוא מגיע לבית או למקום עבודתם. נכון לספטמבר 2021, התוכניות משודרת ב"קשת 12", בתוכניות חדשות, ובשידורים חוזרים בשעות הלילה.

בשנת 2024 השתתף בעונה השלישית של רוקדים עם כוכבים בקשת והודח רביעי. כמו כן, באותה שנה יצר סדרת בת לתוכנית קסם אישי בשם "קסם אישי אקסטרים".

== חיים אישיים ==
בשנת 2017 התחתן עם הלן בארי, מנהלת תפעול בתוכנית שחמטק לבתי ספר ולגני ילדים. בדצמבר 2019 נולדה לזוג בת, ובינואר 2022 נולד לזוג בן. השניים מתגוררים ביבנה.

אחיינו של דין, אביעד הלוי, נרצח בטבח בפסטיבל נובה ב-7 באוקטובר 2023.

== קישורים חיצוניים ==
* 
* 
* [http://www.mako.co.il/makoland-special/magic קוסמולנד - בית הספר לקוסמים של חזי דין], באתר מאקו
* 
* 
* 
* 

==הערות שוליים==

קטגוריה:קוסמים ישראלים
קטגוריה:מנחי טלוויזיה ישראלים
קטגוריה:סגל ערוץ עשר
קטגוריה:שיאני גינס ישראלים
קטגוריה:מנחי ערוץ הילדים
קטגוריה:רחובות: אישים
קטגוריה:משתתפי נינג'ה ישראל V.I.P
קטגוריה:משתתפי הפסטיגל
קטגוריה:מתחרי MKR המטבח המנצח
קטגוריה:מתחרי רוקדים עם כוכבים (ישראל)
קטגוריה:יבנה: אישים
קטגוריה:ישראלים שנולדו ב-1980
זיכרון בסלון

זיכרון בסלון הוא מיזם חברתי של התכנסויות לא פורמליות בבתים פרטיים סביב יום הזיכרון לשואה ולגבורה. המיזם הוקם על ידי עדי אלטשולר ונדב אמבון בשנת 2011. מאז השתתפו במיזם למעלה מ-2 מיליון איש בישראל ומחוצה לה.

==אפיון המיזם==
זיכרון בסלון

לפי מייסדי המיזם, ״היוזמה מיועדת לאנשים המחפשים דרכים נוספות לציין את יום השואה, לצד הטקסים הממלכתיים והצפייה המסורתית בתוכניות הטלוויזיה המוקרנות בערב זה. היא מאפשרת לכל אחד לקחת מחדש בעלות ואחריות על עיצוב זיכרון השואה, להבטיח המשך הדיון בה גם אחרי שלא יישארו בינינו ניצולים והשפעה על דרך שבה נזכור ונלמד מהשואה.״<ref></ref>

בערב יום השואה, או בימים הסמוכים לו, מתקיימים במקביל מאות אלפי התכנסויות בסלונים פרטיים, בישראל ומחוצה לה, שבהן מקשיבים יחד המשתתפים לעדויות של ניצולי שואה ודור שני, חולקים ומשתפים זה את זה בשירים, קטעי קריאה ומחשבות ומקיימים דיונים פתוחים.

ערב זיכרון בסלון בנוי משלושה חלקים מרכזיים: עדות של ניצול שואה או בן דור שני לשואה, שיתוף ודיון. מתנדבי ״זיכרון בסלון״ מסייעים למארגן האירוע לצקת תוכן באמצעות הדרכה ובעזרת מערכים המצויים באתר, מקשרים אותו, במידת האפשר, לאיש או אשת עדות שיבואו לדבר באירוע ומסייעים בתכנון הערב.

==פרסים==
* אות עיטור האור של הקרן לרווחת ניצולי השואה לשנת 2018.
* אות הנשיא למתנדב לשנת 2019 בטקס בבית הנשיא בירושלים.
* אות "הליגה נגד השמצה" ע"ש נח קליגר להנצחת זיכרון השואה, 2019.
 
== אזכורים בתקשורת ==
זיכרון בסלון זכה לסיקור תקשורתי נרחב בישראל וברחבי העולם. בין השאר הארגון הוזכר בכתבות בכל ערוצי הטלוויזיה והעיתונים המרכזיים בישראל, כמו גם בכתבה במגזין TIME, משדר בערוץ קשת בשנת 2020 ועוד.

אחד הפרקים בתוכנית הקומדיה צומת מילר נקרא 'זיכרון בסלון' ובו מוזכרים ערב הזיכרון והמיזם.

== פסקול שלישי ==

פסקול שלישי הוא אלבום מוזיקלי, יוזמת זיכרון בסלון ובשיתוף פעולה של תחנת הרדיו הישראלית גלגלצ, שיצא לקראת יום הזיכרון לשואה ולגבורה בחודש מרץ 2023. האלבום, בהשתתפות מגוון רחב של יוצרים ישראליים: מוזיקאים, מעבדים ומפיקים, כולל 14 שירים חדשים מקוריים, שנכתבו מבעד לעיניהם של בני הדור השלישי, ובהשראת סיפוריהם וחוויותיהם האישיות של שורדי שואה עמם הם נפגשו במפגש קרוב ואינטימי. 

בין האמנים המשתתפים באלבום: איה זהבי פייגלין, אלון עדר, אליאנה תדהר, בניה ברבי, גיא מזיג, דורון מדלי, הראל סקעת, טל קסטיאל, יונתן רזאל, לי בירן, האחיות כרקוקלי, משה קלוגהפט, סיון טלמור, סתיו בגר, עברי לידר, פטריק סבג, קובי אוז, רון ביטון, ריטה, שי צברי ותמיר גרינברג.

== קישורים חיצוניים ==

* 

*
* 
* 
* 
* 
* 
* [https://www.youtube.com/watch?v=r8e284zq8qw זיכרון בסלון: להכניס את שיח השואה הביתה], הטלוויזיה החינוכית, 2015
* 
*Liat Steir-Livny, "[https://www.liatsteirlivny.com/Articles/Remembrance-in-the-Living-Room-%5BZikaron-b’Salon%5D%3A-Grassroots-Gatherings-Creating-New-Forms-of-Holocaust-Commemoration-in-Israel Remembrance in the Living Room (Zikaron b’Salon): Grassroots Gatherings Creating New Forms of Holocaust Commemoration in Israel]", Holocaust Studies: A Journal of Culture and History, 25, 2018

==הערות שוליים==

קטגוריה:זיכרון השואה
קטגוריה:מקבלי אות הנשיא להתנדבות
קטגוריה:זיכרון השואה בישראל
קטגוריה:יזמות
קטגוריה:מיזמים חברתיים
קטגוריה:ניצולי השואה
קטגוריה:ישראל: חברה
אגן הנפט והגז וולגה-אורל

אגן הנפט והגז וולגה-אורל (ברוסית: Волго-Уральская нефтегазоносная область; באנגלית: Volga-Ural Basin, וגם The Volga-Ural Oil and Gas Basin ו-Volga-Ural Petroleum Province; ידוע בכינויו "באקו השנייה") הוא כיום אגן הנפט השני בגודלו ברוסיה אחרי אגן מערב-סיביר. עד שלהי שנות ה-70 נחשב לאזור הפקת נפט וגז ראשי של ברית המועצות, שעה שוויתר על הבכורה לטובת מערב-סיביר. נכון לשנת 2012, אגן וולגה-אוראל הפיק כ-20% מכלל תפוקת הנפט הרוסית, לעומת כ-66% שהופקו באגן מערב-סיביר.

שדה רומשקינו (Ромашкинское нефтяное месторождение) השוכן בדרום טטרסטן הוא שדה הנפט הגדול ביותר באגן וולגה-אוראל. השדה התגלה ב-1948, מופעל על ידי חברת טטנפט (Татнефть Tatneft) ונמנה עם 20 שדות הנפט הגדולים בעולם. 
== קישורים חיצוניים ==
<div style="direction: ltr;">
* U.S. Energy Information Administration, [http://www.eia.gov/countries/analysisbriefs/Russia/russia.pdf Russia Country Analysis Brief], Last Updated: November 26, 2013; Revised March 12, 2014 
* Yulia Grama, "[http://www.econjournals.com/index.php/ijeep/article/viewFile/185/104 The Analysis of Russian Oil and Gas Reserves]", International Journal of Energy Economics and Policy, Vol. 2, No. 2 (2012), pp. 82-91 
</div>

קטגוריה:שדות נפט
תוכנית הספר הכחול

תוכנית הספר הכחול הייתה חזונו של נורי א-סעיד ראש ממשלת עיראק אותו העלה על הכתב בשנת 1943 וכוון בעיקר לבריטים, ובו בדומה לתוכנית סוריה הגדולה של עבדאללה הראשון אמיר הממלכה הירדנית ההאשמית, הציעה לאחד את כל אזור הסהר הפורה תחת קונפדרציה בהובלת עיראק שתושביה הם שיקבעו את אופי השלטון בה. בניגוד לעבדאללה, שהתעלם בתוכניתו ממעמד היהודים, הציע נורי א-סעיד ליהודים אוטונומיה במחוזות מסוימים בקונפדרציה, בדומה לאוטונומיה שהוענקה למרונים בהר הלבנון בשנת 1864 ובה בעת הייתה עיראק לקיצונית במדינות ערב ביחסה ליישוב ומדינת ישראל. 

ביולי 1947 נקרתה בדרכו של נורי סעיד ההזדמנות להגשים את חלום 'סוריה הגדולה' במסגרת תוכנית קלייטון של הבריטים לבלימת שאיפות ההתפשטות הסובייטיות במזרח התיכון באמצעות סיכול תוכנית החלוקה. הבריטים יעדו לעיראקים את הובלת קואליציית הפלישה הערבית הראשונה לארץ ישראל, תוך הבטחה לחימוש שתי דיוויזיות עיראקיות במסגרת הסכם הגנה אנגלו-עיראקי שנודע בשמו הסכם פורטסמות (1948). מרד בגדאד (1948) בהובלת התנועה הקומוניסטית העיראקית, רבים מחבריה יהודים, בתמיכה פעילה של ברית המועצות הביא לנפילת שלטונו של נורי סעיד ולסיכול תוכנית הפלישה הראשונה.

במאי 1948, שגרה עיראק דיוויזיה לארץ ישראל כחלק מהמאמץ של מדינות ערב לחסל את מדינת ישראל. עיראק לא חתמה על הסכם שביתת נשק עם ישראל בתום מלחמת הקוממיות, שלחה חילות משלוח במלחמות ששת הימים ויום כיפור ושגרה טילים לשטח ישראל במלחמת המפרץ הראשונה, כך עד סוף שלטונו של סאדם חוסיין.

==קישורים חיצוניים==

==הערות שוליים==

קטגוריה:המזרח הקרוב
קטגוריה:המזרח התיכון: היסטוריה
קטגוריה:לאומיות פאן-ערבית
המחוז הכלכלי של אורל

המחוז הכלכלי של אורל (ברוסית: Уральский экономический район Uralsky ekonomichesky rayon) הוא אחד מ-12 המחוזות הכלכליים של רוסיה, מורכב מ-7 סובייקטים פדרליים, שטחו 824,000 קמ"ר ואוכלוסייתו כ-19.5 מיליון (נכון לשנת 2010).

== הרכב המחוז ==
# 
# 
# 
# 
# 
# 
# 

מרכז המחוז הכלכלי היא העיר יקטרינבורג.

== כלכלה ==
המחוז עשיר בעפרות, מינרלים ומתכות (כגון בוקסיט, כלקופיריט, מגנטיט, אלומיניום, זהב, פלטינה), בדלקים פוסיליים (פחם, נפט וגז טבעי) ובאבני חן (ברקת, אחלמה, מלכיט, יהלומים), ומרכז בתוכו תעשיות שונות (תעשיית מטלורגיה, תעשיית מכונות, תעשייה צבאית, תעשיית עץ, תעשייה כימית, זיקוק, תעשייה פטרוכימית וכו'), כריית פחם, והפקת נפט וגז.

נחשב לאחד הבולטים ברוסיה בהנדסת מכונות ובעיבוד מתכות. בעיר מיאס (Миасс) שבמחוז צ'ליאבינסק נמצא "מפעל כלי הרכב אוראל" הנחשב ליצרן המשאיות הגדול ברוסיה. בעיר ניז'ני טאגיל (Нижний Тагил) שבמחוז סברדלובסק ממוקם "מפעל הקרונות של אוראל" הנחשב ליצרן טנקי המערכה הגדול בעולם ובו מיוצר הטנק הרוסי המודרני ביותר T-90. בנוסף, המפעל מייצר קרונות רכבת, ציוד מכני הנדסי ועוד.

בפאתי העיר אורנבורג שבמחוז אורנבורג, בחלקו הדרום-מזרחי של האגן וולגה-אורל, שוכן שדה הגז טבעי (והקודנסט) אורנבורג. השדה התגלה ב-1966, פותח על ידי גזפרום ונחשב לאחד משדות הגז הגדולים ביותר ברוסיה ובעולם כולו.

בעיר הסגורה נובואוראלסק (Новоура́льск, הידועה בעבר תחת שם הצופן "סברדלובסק 44") שבמחוז סברדלובסק, פועל המכון להעשרת אורניום ופיתוח טכנולוגיית הסרקזות (צנטריפוגות). המכון או מילולית המפעל האלקטרו-כימי של אורל (Уральский электрохимический комбинат; ברש"ת: УЭХК) עוסק, בין השאר, בהעשרת אורניום לאספקת דלק לתחנות כוח גרעיניות.

== קישורים חיצוניים ==
<div style="direction: ltr;">
* [http://www.grandars.ru/shkola/geografiya/uralskiy-ekonomicheskiy-rayon.html Уральский экономический район], www.Grandars.ru
</div>

== הערות שוליים ==

קטגוריה:רוסיה: כלכלה
דארמה וגרג

דארמה וגרג (באנגלית: Dharma & Greg) היא סדרת טלוויזיה אמריקאית קומית ששודרה בשנים 1997–2002. הסדרה שודרה במשך חמש עונות, בהפקת אולפני פוקס עבור רשת ABC. מפיק הסדרה הוא צ'אק לורי, ומככבים בה ג'נה אלפמן ותומאס גיבסון. בישראל הסדרה שודרה לאורך כל עונותיה בקשת, הזכיינית של ערוץ שתיים.

==עלילה==
דארמה פינקלשטין (אלפמן) וגרג מונטומרי (גיבסון) התחתנו במהלך פגישתם הראשונה. הוא עורך דין, רציני, שעושה הכל לפי תוכניות מסודרת. היא נפש חופשייה, מורה ליוגה. כל פרק מתמקד במתחים הנובעים מאהבה של שני אנשים שונים כל כך. הוריה של דארמה הם היפים, לא נשואים; אביה מגדיר את עצמו כלוחם נגד הממסד ואמה טבעונית. הוריו של גרג הם ואספים שמרנים, עשירים ומתנשאים. בין הארבעה נוצרים חיכוכים תמידיים אותם גרג ודארמה מנסים לפתור. למרות השוני בין השניים, הם אוהבים אחד את השני מאוד ומנסים לגשר על ההבדלים הקיימים בחיים שלהם.

==סקירה==

==דמויות מרכזיות==
*דארמה פינקלשטין - ג'נה אלפמן
*גרג מונטומרי - תומאס גיבסון
*קיטי מונגומרי (אמא של גרג) - סוזן סליבן
*אדוארד מונטומרי (אבא של גרג) - מיטשל ריאן
*אבי אוניל (אמא של דארמה) - מימי קנדי
*לארי פינקלשטין (אבא של דארמה) - אלן ראצ'ינס
*ג'יין - שיי לין
*פיט - ג'ואל מוריי

==הצלחה מסחרית==
הסדרה זכתה באחוזי צפייה נאים, במשך כל העונות שלה.הסדרה זכתה במועמדויות רבות במהלך שנות שידוריה. היא זכתה בחלק מהם כמו פרס השחקנית הקומית הטובה של "מדריך הטלוויזיה" (TV Guide) של 1999–2000 עבור ג'נה אלפמן, ובחירת האנשים (people's choice) של 1998 לסדרת הקומדיה הטובה ביותר.

==כרטיסי גאווה==
בסוף כל פרק המפיק צ'אק לורי שם טקסט אישי שכתב לשלוש שניות על מסך. הטקסט עסק במחשבות אישיות שלו על החיים, או מחשבותיו על הסדרה. צ'אק לורי המשיך לשים את הכרטיסים הללו גם בסדרות הבאות שהפיק שני גברים וחצי והמפץ הגדול. אי אפשר לקרוא את הכרטיס במהלך צפייה רגילה בסדרה, אלא חייבים לעצור ולהתעכב עליו.

== קישורים חיצוניים ==
* 

==הערות שוליים==

קטגוריה:סדרות טלוויזיה אמריקאיות שעלו לשידור בשנות ה-1990
קטגוריה:סדרות קומדיה אמריקאיות
קטגוריה:ABC: תוכניות וסדרות
התרסקות רכב החלל VSS Enterprise

התרסקות רכב החלל VSS Enterprise, הדגם הראשון של SpaceShipTwo של חברת וירג'ין גלקטיק, המתעתדת לבצע טיסות תת-מסלוליות עבור תיירי חלל, התרחשה במהלך טיסת ניסוי של הדגם ב-31 באוקטובר 2014 בקליפורניה שבארצות הברית. בהתרסקות נהרג אחד מטייסי הניסוי והשני נפצע קשה.

== התאונה ==
ב-31 באוקטובר 2014, בשעה 9:19, המריאה טיסת ניסוי של מטוס "VSS אנטרפרייז" מדגם "ספייסשיפ 2" של חברת וירג'ין גלקטיק מנמל החלל במוהאבי, קליפורניה. זו הייתה טיסת הניסוי הרביעית של רכב החלל SpaceShipTwo שבה בוצעה בעירה רקטית, והראשונה עם מנוע הדלק המוצק שהשתמש בדלק מבוסס פוליאמיד תרמופלסטי במקום המנוע הקודם שהשתמש בדלק מבוסס גומי. זמן קצר לאחר שהחל שלב הבעירה הרקטית, אבד הקשר עם המטוס. עדי ראייה סיפרו שחזו בפיצוץ ולאחר מכן בשני מצנחים. טייס המשנה נהרג בתאונה, ואילו הטייס נפצע קשה. שברי המטוס התפזרו בטווח של כ-3 קילומטרים.

==חקירת התאונה==
צוות חקירה של NTSB בוחן קטע מזנבה של VSS Enterprise
בעקבות התאונה נפתחה חקירה על ידי המועצה הלאומית לבטיחות בתעבורה (NTSB). החקירה מצאה כי התאונה נגרמה עקב טעות אנוש של טייס המשנה שהפעיל מוקדם מדי את מערכת ה"נוצה" (feather system) של רכב החלל. מנגנון זה מאפשר כניסה מחדש לאטמוספירה באמצעות נחיתה מכונפת: החלק האחורי של הכנף ומייצבי הכיוון הכפולים האחוריים מתקפלים כלפי מעלה סביב ציר הבנוי לאורך הכנף; דבר זה מגביר את הגרר בעודו שומר על יציבות הטיסה.

על פי החקירה, לאחר ש-VSS Enterprise התנתקה ממטוס האם שנשא אותה בגובה של 46,400 רגל (14,142 מטר), החל שלב ההנעה הרקטית של טיסת הניסוי. בשלב זה טייס המשנה הפעיל את מערכת הנוצה מוקדם מדי, כאשר הרכב עדיין היה במהירות של 0.8 מאך ולא במהירות הנדרשת של 1.4 מאך. עקב עומס אווירודינמי המדפים של מערכת הנוצה התקפלו כלפי מעלה, והרכב כולו התפרק.

החקירה לא מצאה פגם ברכב החלל עצמו או בעיה רפואית כלשהי בקרב הטייסים. בממצאי החקירה של ה-NTSB הוטחה ביקורת כלפי החברה שמייצרת את ספייסשיפ 2, Scaled Composites, על כך שאף על פי שידעה על הסכנה האקוטית של הפעלת מערכת הנוצה מוקדם מדי, היא התמקדה בבעיות מכניות ולא ייחסה חשיבות מספקת לגורם האנושי. ביקורת נוספת הוטחה כלפי רשות התעופה הפדרלית על שלא פיקחה היטב על חברת Scaled Composites.

==קישורים חיצוניים==

* 
* 

== הערות שוליים ==

קטגוריה:אסונות בחלל
קטגוריה:תקריות ואסונות תעופה בקליפורניה
קטגוריה:תקריות ואסונות תעופה ב-2014
קטגוריה:וירג'ין